<classify> WATU sita wakiwemo maofi sa forodha wawili na aliyekuwa askari polisi wamefi kishwa katika Mahakama ya Hakimu Mkazi Kisutu wakikabiliwa na mashtaka matano ya kuongoza genge la uhalifu, kujipatia fedha isivyo halali, kujivika uhalisia usio wao, kutumia madaraka vibaya na kutakatisha fedha. Wakili wa serikali Mkunde Mshanga aliwataja washtakiwa hao wakati akiwasomea mashtaka kuwa ni Mohamed Abdallah, Mrisho Hassan, Edgan Foluba Ofisa Forodha Mwandamizi, Elizabeth Mohamed Ofisa Forodha Msaidizi, Victor Gama dereva na PC Seleman Lusonzo ambaye alikuwa askari Polisi.Mbele ya Hakimu Mkazi Mwandamizi, Rashid Chaungu wakili Mshanga alidai katika shtaka la kwanza kuwa washtakiwa wote kwa pamoja katika siku isiyofahamika walipanga na kukubaliana kujipatia kiasi cha Sh milioni 57 na kujinufaisha. Katika shtaka la pili inadaiwa mnamo Januari 2, 2020 katika eneo la Upanga wilaya ya Ilala jijini Dar es Salaam washtakiwa wote kwa pamoja walikula njama na kujipatia fedha kutoka kwa Haroub Abdala wakimdanganya kuwa watabadilisha fedha haramu iliyobadilishwa kimakosa kwa Kamishna wa Forodha.Aidha katika shtaka la tatu inadaiwa mnamo Januari 2, 2020 mshtakiwa Mohamed Abdala na Mrisho Hassan katika eneo la Upanga Wilaya ya Ilala jijini Dar es Salaam walijitambulisha kuwa ni maofisa wa TRA na TISS huku wakijua ni makosa na kinyume cha sheria. Shtaka la nne la matumizi mabaya ya madaraka linawakabili mshitakiwa Edgan Foluba, Elizabeth Mohamed na PC Suleiman Lusonzo ambao kwa pamoja wakiwa ni watumishi walijipatia kiasi cha Sh milioni 57 kutoka kwa Haroub Abdallah wakimdanganya kuwa watampeleka kwa Mkuu wa Mkoa, Paul Makonda kwa ahadi ya kumsaidia kubadilisha fedha haramu kosa walilolitenda Januari 2, 2020.Katika shtaka la tano la kutakatisha fedha washtakiwa wote kwa pamoja katika eneo la Upanga Wilaya ya Ilala jijini Dar es Salaam walidhamiria na kujipatia fedha kiasi cha Sh milioni 57 kutoka kwa Haroub Abdala wakijua wazi ni zao la fedha zilizopatikana kwa udanganyifu.Baada ya kusikiliza mashtaka yao Hakimu Chaungu aliwaeleza washtakiwa kuwa hawataruhusiwa kujibu chochote kwa sababu Mahakama hiyo haina uwezo wa kusikiliza kesi hiyo na kwa kuwa upelelezi wa kesi hiyo haujakamilika aliiahirisha hadi Januari 13, 2020.  <topic>: kitaifa 